Die Vreugde van die Lente | tuttibethesda
Die Vreugde van die Lente
tuttibethesda / Oktober 26, 2016
Ek stap uit en die geur van varsgsnyde gras kielie my neusgate. Ag, heerlik! Die spreeus spring raserig rond oral waar die water loop. Elke goggatjie wat van die water probeer ontsnap word ‘n smaaklike happie vir hulle. ..
Die sluise is oopgetrek vandag en Piet van Rensburg, die man wat in ons tuin werk, moet bontspring om die water na al die hoekies van die tuin te lei. Voorheen het my ou maat dit op Sondagoggende gedoen, maar sy lyf wil nie meer byhou by die uitputtende werk nie. Van die plaasboere wat die afloopwater kry, het genadiglik toegestem dat ons in hulle leibeurte in die week lei, as ons net betyds vir hulle in kennis stel.
Dis ‘n oordadige rykdom om soveel water oor jou tuin te kan loslaat. Die rose word diep nat, die gras, die grond romdom die bome, en die struike bly byna ‘n hele week klam en die plante floreer soos in die paradys. Ons tuin is ‘n lushof noudat die somer hier is. Die eerste rose begin hulle blomkoppe skaam oopvou en die geur van roosmaryn en tiemie hang in die lug.
Hierdie tyd van die jaar, veral, weet ek waarom ons hier woon!
Oktober 26, 2016 in Ongeklassifiseerd.
← SALIG IS DIE ARMES VAN GEES
‘n Vuurtjie in die stofie en ‘n Janfrederik. →
9 thoughts on “Die Vreugde van die Lente”
Oktober 26, 2016 at 3:35 nm
Gaaf dat jy weer van jou laat hoor het. Die lente, is mooi!
Oktober 26, 2016 at 9:02 nm
Jy was omtrent lank stil!Ek sien al daardie leivore en ruik saam met jou die geure van lente…pragtig geskryf!
Tutti Graham sê:
Oktober 27, 2016 at 6:10 vm
Dis lekker om weer aktief te raak op die blog! Legkaart on at kontak te maak met ou vriende op die blog!
November 3, 2016 at 6:13 nm
Met die die somer is dit asof ek ontwaak.
Augustus 19, 2017 at 10:38 vm
Baie dankie Perdebytjie. Ek moes weer van voor af sukkel om uit te werk hoe alles werk op die blog… Kon aanvanklik niemand antwoord nie!
Oktober 27, 2016 at 5:20 vm
Net iemand wat leiwater gebruik verstaan daardie ekstase 😉
Oktober 27, 2016 at 6:01 vm
Ja Monica, sowaar.
Jip. Dis, waar
Augustus 19, 2017 at 10:37 vm
Monica, as mens dit eenkeer gehad het, wonder ek hoe mens tuinmaak daarsonder. As die water so mildelik oor my rose spoel dan sien ek al hoe geil hulle gaan blom oor ‘n paar maande.
Laat 'n boodskap na Tutti Graham Kanselleer antwoord